จะร้อนด้วยอากาศ ร้อนด้วยกายหรือใจ มาร้านนี้ รับรองหายร้อนแน่นอนค่ะ อยากนั่งนานๆ ทุกมุมที่จัดรับรองลูกค้านั่งสบายมากเลย คิดงาน คิดเรื่องราวต่างๆ นั่งคุยธุระ หรือจะมานั่งเพลินๆกับเพื่อนได้ทุกอย่างเลย
เค้ามีสามโซนด้วยกัน ด้านบนเป็นห้องแอร์ค่ะ ติดกับเคาน์เตอร์ อีกฝั่งระเบียงด้านนอก ส่วนด้านล่างในสวน ตั้งแต่ทางเข้าด้านหน้ามา ในร้านจัดสวนได้ลงตัว ต้นไม้สีเขียวหลากหลายชนิดนำมาปลูกตกแต่งทำให้เหมือนรู้สึกนั่งอยู่ในบ้านตัวเองจริงๆ
ที่ร้านบริการอาหารให้เลือกสั่งได้ง่ายๆ แต่ละเมนูมีการตกแต่งได้น่าทาน รสชาดเครื่องดื่มกาแฟเข้มข้นจากการเลือกใช้วัตถุดิบ รวมถึงการปรุงแต่งมาให้หอม และกลมกล่อม พนักงานแนะนำทานเครื่องดื่มคู่กับ เลม่อนทาร์ตค่ะ ไม่ผิดหวัง คู่กันเลย
ราคา...อาหารเครื่องดื่ม สมดุลกับรสชาด และรูปลักษณ์นะ ไม่ถูกและก้อไม่แพง มาตรฐานค่ะ
การบริการ ...ให้เต็มนะคะ น้องๆทุกคนน่ารักจริงๆ ทั้งการพูด และการบริการ ถูกฝึกฝนมาเป็นอย่างดีค่ะ
เส้นทาง.... ง่ายที่สุดค่ะ ใครรู้จักศูนย์ประชุมและแสดงสินค้านานาชาติ เชียงใหม่ หนองฮ่อ เส้นทางคลองชลประทาน ไปสนามกีฬา700ปี ถึงแยกเลี้ยวเข้าศูนย์ฯ ตรงเข้ามาตามเส้นทาง ร้านอยู่ทางซ้ายค่ะ ฝั่งตรงข้ามศูนย์ หาไม่ยากหน้าร้านมีป้ายบอกชัดเจน จอดรถได้สองฝั่ง เดินเข้าไปในร้าน รับรองอารมณ์ต่างกับด้านนอกเลยนะคะ
อีกร้านที่แนะนำเช่นกันค่ะ☆☆☆☆☆
